Diari Oficial de la Generalitat Valenciana


Sumari del DOGV 2410, del 20-12-1994 (1994/833332)

ACORD de 22 de novembre de 1994, del Govern Valencià, pel qual s'aprova definitivament la modificació qualificada sobre el canvi d'ubicació d'una zona verde prevista al costat de la plaça d'España, al cantó del carrer Mayor, en el Pla General d'Ordenació Urbana de Callosa de Segura.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2410

Data del DOGV
:   20-12-1994

Secció del DOGV
:   ALTRES DISPOSICIONS

Número del document
:   1994/833332


Data del document
:   22-11-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 de novembre de 1994, del Govern Valencià, pel qual s'aprova definitivament la modificació qualificada sobre el canvi d'ubicació d'una zona verda prevista al costat de la plaça d'EspaÑa, al cantó del carrer Mayor, en el Pla General d'Ordenació Urbana de Callosa de Segura.   
El Govern Valencià, en la reunió de 22 de novembre de 1994, adoptà l'acord següent:  
Vist l'expedient relatiu a la modificació qualificada sobre canvi d'ubicació d'una zona verda prevista al costat de la plaça d'EspaÑa, al cantó del carrer Mayor, en el Pla General d'Ordenació Urbana de Callosa de Segura (Alacant).  
Antecedents de fet  
Primer. L'Ajuntament de Callosa de Segura, en la sessió plenària de 10 de maig de 1993, en va acordar, per unanimitat, l'aprovació provisional, tot això després d'haver complit els tràmits d'aprovació inicial, el 25 de febrer de 1993, i d'exposició pública, amb uns anuncis apareguts en el Butlletí Oficial de la Província, de 31 de maig de 1993, en un dels diaris de més difusió provincial, el 23 de març de 1993, i en el Diari Oficial de la Generalitat Valenciana, el 3 de setembre de 1993. No s'hi ha produït cap al·legació.  
Segon. La Comissió Territorial d'Urbanisme d'Alacant, reunida en la sessió del 17 de novembre de 1993, va acordar suspendre la tramitació de l'expedient de referència fins que s'hi aporte documentació gràfica, a l'escala adequada, que permeta valorar l'abast de la modificació i es justifique, en major mida, el fet que la solució proposada no reproduirà el problema de parets mitgeres a vista que es pretén eliminar. L'ajuntament, el 13 i el 19 d'abril de 19344, aporta nova documentació per esmenar les esmentades objeccions, aprovada en la sessió plenària municipal del 18 d'abril de 1994.  
Tercer. La documentació la integren memòria justificativa, plànols d'informació i d'ordenació.  
Quart. La finalitat d'aquest expedient consisteix a canviar la ubicació d'una superfície destinada a zona verda, d'entitat escassa (172 m2 de superfície), per una altra superfície pròxima de majors dimensions (370 m2). L'Ajuntament de Callosa de Segura argumenta la possibilitat d'un error material en la ubicació de la zona verda que es pretén modificar ja que només apareix en un plànol, i també problemes de parets mitgeres a vista i neteja d'aquestes, atesa la seua difícil accessibilitat.  
Cinquè. La Comissió Territorial d'Urbanisme d'Alacant, el dia 20 d'abril de 1994, va acordar emetre un informe favorable sobre l'aprovació definitiva de l'expedient de referència.  
Sisè. El conseller d'Obres Públiques, Urbanisme i Transports va emetre un informe favorable sobre el projecte amb la Resolució de 21 de juliol de 1994.  
Setè. El Consell d'Estat va emetre un dictamen el 6 d'octubre de 1994.  
Fonaments de dret  
Primer. La tramitació és correcta, d'acord amb el que estableix l'article 114, per remissió del 128.1 del text refós de la Llei sobre Règim del Sòl i Ordenació Urbana, de 26 de juny de 1992, i els articles 125 i del 127 al 130 del Reglament de Planejament, per remissió del 151.2 del mateix text legal. La documentació es considera completa i adequada per a la finalitat perseguida, d'acord amb l'article 80.2 del text refós de 1992 i el 97 del Reglament de Planejament.  
Segon. Aquesta modificació qualificada pretén, al capdavall, canviar l'emplaçament d'una zona verda no executada i prevista en el PGOU de Callosa de Segura del 26 d'octubre de 1988, situada a la plaça d'EspaÑa, al costat de l'església de San Martín. Es tracta d'una petita parcel·la de forma irregular, de poc de front a la plaça i amb una profunditat que abraça l'illa. S'enclava entre mitgeres, fent que resulte poc adequada per a tal ús de zona verda. També, la seua presència crea una interrupció en l'estructura urbana i en la continuïtat del front de façanes, per la qual cosa resulta adequada la seua exclusió de la zona o trasllat a un altre emplaçament més racional. D'altra banda, atès que la zona verda que es pretén traslladar se situa junt a l'església arxiprestal de San Martín, declarada Bé d'Interès Cultural, la Direcció General de Patrimoni de la Conselleria de Cultura emeté un informe favorable el dia 14 de juny de 1994.  
La justificació, l'abast i el contingut de la modificació plantejada són tècnicament admissibles, cosa que comporta un augment de sòl destinat a zona verda de 198 m2 de superfície, i és per això que la modificació projectada no comporta menyscapte de les zones verdes públiques previstes en el PGOU de Callosa de Segura.  
Tercer. El Govern Valencià és l'òrgan competent per a la resolució d'aquest expedient, a l'empara de l'article 129 del text refós de la Llei sobre el Règim del Sòl i Ordenació Urbana aprovat pel Reial Decret Legislatiu 1/1992, de 26 de juny, perquè és objecte d'aquest una diferent zonificació o un ús urbanístic de les zones verdes o espais lliures previstos en el PGOU de Callosa de Segura, amb l'informe previ favorable del conseller d'Obres Públiques, Urbanisme i Transports i del Consell d'Estat.  
Vistos els preceptes legals esmentats i la resta de legislació aplicable, d'acord amb el Consell d'Estat i a proposta del conseller d'Obres Públiques, Urbanisme i Transports, el Govern Valencià  
ACORDA  
Aprovar definitivament la modificació qualificada del Pla General d'Ordenació Urbana de Callosa de Segura, relativa a canvi d'ubicació d'una zona verda prevista al costat de la plaça d'EspaÑa, al costat del carrer Mayor.  
Contra aquest acord, que esgota la via administrativa, és procedent interposar un recurs contenciós administratiu, davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptadors des del dia de la notificació o publicació en el Diari Oficial de la Generalitat Valenciana.  
Amb caràcter previ a la interposició d'aquest recurs, serà requisit imprescindible que el recurrent ho comunique al Govern Valencià. Tot això de conformitat amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa, i amb l'article 110.3 de la Llei 30/1992, de 26 de novembre, de Règim Jurídic de las Administracions Públiques i del Procediment Administratiu Comú.  
Tot això, sense perjudici de poder interposar qualsevol altre recurs que es considere oportú.  
València, 22 de novembre de 1994  
El conseller secretari del Govern Valencià,  
LUIS BERENGUER FUSTER